**Pressemelding**

26. november 2015

**Venter 700 000 kunder over «dørstokken»**

**I morgen sparkes handelsfenomenet Black Friday i gang. Norges største nettbutikk Komplett venter over 700 000 besøk i løpet av denne dagen.**

* Black Friday har virkelig tatt av i Norge. Handelsdagen er vår beste, og vi har derfor forberedt dagen lenge og har ekstra bemanning for å ta unna den enorme etterspørselen, sier Lene Oen, kommersiell direktør i Komplett.

Stadig flere nordmenn kjenner til handelsfenomenet Black Friday. I en fersk undersøkelse gjennomført av Norstat på vegne av Komplett svarer hele 63 prosent av nordmenn at de kjenner til Black Friday. For Komplett har besøksveksten vært enorm de seneste årene. Antall besøk i nettbutikken økte fra 360 000 i 2013 til 530 000 i 2014. I år venter Komplett at antallet kommer opp i 700 000 besøk.

* Black Friday er godt kjent for sine gode tilbud, og trykket på nettbutikken minner om det handlegatene og kjøpesentrene opplever på lille julaften Vi venter tjue ganger høyere omsetning enn på en vanlig handelsdag, sier Oen.

**For mer informasjon kontakt:**

Lene Iren Oen, kommersiell direktør i Komplett: 90 83 29 55

**Komplett Group**

Komplett Group er Nordens største netthandelsaktør med 16 nettbutikker. Komplett Group har 800 ansatte og hovedkontor i Sandefjord. Les mer på: [www.komplett.no](http://www.komplett.no) og [www.komplettgroup.com](http://www.komplettgroup.com)